На основу члана 7. а у вези са чланом 19т Закона о избеглицама („Службени гласник РС“, бр. 18/92, 45/02 и 30/10), Комесаријат за избеглице и миграције Републике Србије расписује

# ЈАВНИ ПОЗИВ

лицима која су као избеглице боравили у Републици Србији и која су се вратила у Републику Хрватску, ради подстицаја одрживог повратка

Предмет Јавног позива је помоћ у машинама, којe су намењене подстицају одрживог повратка избеглица које су се вратиле у Републику Хрватску на подручје Задарске жупаније.

Помоћ се састоји од машина (моторна коса, моторна тестера, моторни култиватор)

Повратник може да конкурише само за једану машину.

# Услови за учешће на Јавном позиву:

* да је лице имало избеглички статус у Републици Србији,
* да се лице вратило и да трајно пребива у Републици Хрватској.
* да повратник није добијао горе поменуту помоћ у претходне 3 године.
* да повратник поседује доказ, да ће царински трошкови и ПДВ за добијену помоћ бити плаћени

# Обавезна документација:

* захтев за доделу повратничког пакета;
* извод из евиденције Комесаријата за избеглице и миграције Републике Србије да је носилац породичног домаћинства боравио као избегло лице у Републици Србији
* фотокопија личне карте Републике Хрватске за носиоца породичног домаћинства.
* потврда/уверење којим се доказује да ће царински трошкови и ПДВ бити плаћени.

Захтеви пратећу документацију потребно је доставити на адресу: Комесаријат за избеглице и миграције Републике Србије, ул. Народних хероја бр. 4, Нови Београд, најкасније до **29. јуна 2020. године**.

Пристигле захтеве разматра Комисија за доделу помоћи у машинама, намењених подршци и одрживом повратку у Републику Хрватску, лицима која су као избеглице боравили у Републици Србији и која су се вратила у Републику Хрватску (у даљем тексту: Комисија), и у складу са критеријумима утврђује листу корисника који испуњавају услове за доделу повратничких пакета.

Непотпуни захтеви и захтеви који нису достављени у наведеном року биће изузети из разматрања.

За све додатне информације можете се обратити контакт особама у Комесаријату за избеглице и миграције, Дејану Милисављевићу, путем телефона 011/285-75-72.